34o C. PLINII HIST. NAT. LIB. XXXII. 



rubente, aliave crispo. Laudatissima , quae in Creta in- 

 sula juxta terram in ptris nascitur : tingendis etiam 

 lanis ita colorem adligans, ut elui postea non possit. E 

 vino jubet eam dari. 



Ad alopecias, et capillos et capitis ulcra: hippocampus, xi ; mus 

 marinus , n ; scorpio marinus, xn ; sanguisugae, vii^ muri- 

 ces, xiii ; conchylia, v, etc. 



XXIII. 7. Alopecias replet hippocampi cinis, nitro et 

 adipe suillo mixtus, aut sincerus ex aceto. Prparant 

 autem sepiarum crustae farina medicamentis cutem , et 

 mris marini cinis cum oleo : item echini cum carnibus 

 suis cremati : fel scorpionis marini. Ranarum quoque 

 trium, si vivae in olla concrementur, cinis cum melle : 

 melius cum pice liquida. Capillum dnigrant sangui- 

 sugae, quae in nigro vino diebus lx computruere. Alii in 

 aceti sextariis duobus sanguisugarum sextarium in vase 

 plumbeo jubent putrescere totidem diebus, mox illini in 

 sole. Sornatius tantam vim hanc tradit, ut nisi oleum 

 ore contineant qui tingunt, dents quoque eorum de- 

 nigrari dicat. Capitis ulceribus, muricum vel purpura- 

 rum testae cinis cum melle utiliter illinitur : conchylio- 

 rum, vel si non urantur, farina ex aqua : doloribus , 

 castoreum cum peucedano et rosaceo. 



